b'\n_START_ARTICLE_\nOperacija Zavezni\xc5\xa1ka sila\n_START_PARAGRAPH_\nOperacija Zavezni\xc5\xa1ka sila (angle\xc5\xa1ko Operation Allied Force) je naziv za letalsko-raketno operacijo, med katero je zveza NATO prisilila Zvezno republiko Jugoslavijo, da preneha represijo nad Albanci in da se umakne s pokrajine Kosovo.\n_START_SECTION_\nPotek\n_START_PARAGRAPH_\n24. marca 1999 so ZDA v okviru zveze NATO za\xc4\x8dele letalske in raketne napade na ZR Jugoslavijo z namenom prisiliti varnostne sile dr\xc5\xbeave k umiku s Kosova. Ko enotedensko bombardiranje ni zna\xc4\x8dilneje \xc5\xa1kodovalo varnostnim silam, je zveza NATO izvedla ve\xc4\x8d napadov na civilne objekte in infrastrukturo \xc5\xa1irom Srbije, med njimi napad z grafitnimi bombami na elektroenergetske objekte, ki je povzro\xc4\x8dil razpad elektroenergetskega sistema v dr\xc5\xbeavi. _NEWLINE_Operacija je bila kon\xc4\x8dana po 79 dneh s podpisom voja\xc5\xa1ko-tehni\xc5\xa1kega sporazuma med zvezo NATO in Vojsko Jugoslavije, s katerim so bile dolo\xc4\x8dene potankosti umika varnostnih sil Jugoslavije s Kosova.\n_START_SECTION_\n\xc5\xbdrtve med civilisti\n_START_PARAGRAPH_\nPoro\xc4\x8dilo Human Rights Watch navaja oceno, \xc2\xbbda je bilo v devetdesetih lo\xc4\x8denih incidentih v Operaciji Zavezni\xc5\xa1ka sila ubitih najmanj 489 in najve\xc4\x8d 528 civilistov\xc2\xab. Med \xc5\xbertvami so bili tudi begunci. Med 278 in 317 (56\xc2\xa0% - 60\xc2\xa0% vseh ubitih) jih je bilo ubitih na Kosovu, medtem ko jih je v ostalih delih Srbije bilo 201 (od tega 5 v Vojvodini), v \xc4\x8crni gori pa 8. Skoraj dve tretjini vseh registriranih civilnih smrtnih \xc5\xbertev izvira iz 12 incidentov, kjer je bilo potrjenih nad 10 mrtvih.'